
HÁZIREND

Nyári Napközis Tábor 
Budapest Főváros XVIII. Kerület Pestszentlőrinc-Pestszentimre Önkormányzata a nyári szünet hasznos eltöltése, valamint a szülők munkavállalásának elősegítése érdekében a Csibész Család- és Gyermekjóléti Központ (a továbbiakban: Központ) szervezésében és működtetésében tartja fenn a nyári napközis tábort (a továbbiakban: tábor). 

Tábor helyszínei
Bókay-kert (1181 Bp., Szélmalom u. 33., 35., 1181 Budapest, Margó Tivadar u. 77.)

Pestszentimrei Ady Endre Általános Iskola (1188 Bp., Ady E. u. 46.-50)
Tábor időpontja és napirendje
A tábor 2026. június 29. napjától augusztus 19. napjáig munkanapokon üzemel a Bókay-kertben, valamint 2026. június 29. napjától július 24. napjáig a pestszentimrei altáborban.
Reggel 6:00-8:00 óra között a táborban ügyeletet biztosítunk.

A tábori foglalkozások ideje: 8:00-16:00 óra között biztosított.
A tábor a kapuját 17:00 órakor zárja, ezt követően nem biztosított a gyermekfelügyelet.
A tábor zavartalan lebonyolítása érdekében az alábbi szabályok betartása elvárt és kötelező:
1. A táborban csak egészséges gyerek vehet részt, melyről a törvényes képviselő köteles nyilatkozni.
2. A táborban való részvétel feltétele: Jelentkezési lap, Egészségügyi nyilatkozat leadás, továbbá az étkezési- és táborhasználati díj megfizetése. Szakraji foglalkozások igénybevétele esetén a szakraj díjának a megfizetése. Ezek hiányában nincs mód a tábori szolgáltatás igénybevételére. Amennyiben a napi ellenőrzés során a feltételek hiányának megállapítására kerül sor, az érintett gyermek a törvényes képviselő értesítése mellett a tábor elhagyására kötelezhető. 
3. Amennyiben a táborozó gyerek betegség vagy egyéb ok miatt távol marad, a távollét a +3620-485-35-09 vagy +361-290-10-34-es telefonszámon jelezhető, legkésőbb tárgynap 8:30 óráig.
4. Tábori napokon a kijelölt helyen kell tartózkodniuk, mind a gyerekeknek, mind a kísérőiknek.
5. A gyerekek a tábor helyszínét csak a rajvezető kíséretében hagyhatják el a tábor napi működési ideje alatt. A rajvezető engedélye nélkül a kijelölt rajhely elhagyása szigorúan tilos. 
6. A gyerekek a tábort 16:00 óra előtt csak a törvényes képviselővel, vagy annak írásos engedélyével hagyhatják el.
7. A táborozás során az étkezési helyszín megközelítése és az egyéb programokra való eljutás csak rajvezetői kísérettel megengedett. Ezen esetekben minden gyerek köteles eleget tenni a rajvezető biztonságos közlekedésre vonatkozó kérésének, utasításának. 

8. A táborozás során a gyerekek kötelesek a játékokat és egyéb eszközöket rendeltetésszerűen használni. Kötelesek továbbá a tábor helyszínén lévő épületek, berendezési tárgyak épségét megőrizni. A nem rendeltetésszerű használatból eredő esetleges károkról a táborvezetés jegyzőkönyvet vesz fel. A károkozás kártérítési felelősséget vonhat maga után.
9. A táborozás ideje alatt bekövetkezett balesetekért, sérülésekért, károkért, amennyiben szándékos vagy gondatlan magatartásból, vagy nem rendeltetésszerű használatból erednek a tábor működtetője nem vállal felelősséget. 
10. A gyerekek által magukkal hozott (érték)tárgyakért a tábor működtetője felelősséget nem vállal.
11. A tábor játékait, felszereléseit eltulajdonítani szigorúan tilos. Az eltulajdonított játékot, felszerelést a törvényes képviselő köteles pótolni vagy az értékét megtéríteni.
12. Gazdátlan, talált tárgyakat a táborozó, valamint a kísérő személy köteles a rajvezetőnek, vagy a táborvezetőnek leadni.
13. A tábor időtartama alatt a tábor egész területén, valamint a külső helyszíneken a gyerekek részéről szigorúan tilos a dohányzás, valamint alkohol tartalmú ital, bódító anyag birtoklása és fogyasztása. 
14. A Központ által megbízási jogviszony keretében foglalkoztatott személyek kötelesek a tábor helyszínén a dohányzásra előírt szabályokat megtartani. Ennek elmulasztásából eredő károkért a Központ felelősséget nem vállal. 

15. A táborba gyereket kísérő, a táborból elvivő, valamint a befizetést intéző személy köteles a Bókay-kert, valamint a Pestszentimrei Ady Endre Általános Iskola hatályos tűz- és munkavédelmi előírásait, valamint a Házirendjében foglaltakat betartani. E rendelkezések megsértéséből eredő károkért a tábor működtetője felelősséget nem vállal, így az esetleges elmarasztalás a mulasztót terheli.

16. Tűzveszélyes, tüzet okozó anyagot (gyufa, petárda, öngyújtó, stb.), éles, veszélyes tárgyakat és anyagokat tilos a tábor területére és a külső programokra hozni. A gyerekek kötelesek a tűz- és munkavédelmi előírásokat betartani.

17.  A táborozás során szigorúan tilos olyan magatartást tanúsítani, mely mások, vagy a táborozó saját testi épségét, anyagi javait veszélyeztetné.
18. A tábor működtetője nem vállal felelősséget azon élelmiszerekért és ételekért, melyeket nem a szerződött étkeztető biztosít, hanem a gyerekek hozzák magukkal, valamint a tábor ideje alatt vásárolnak.
19. Amennyiben a tábort működtető vagy a törvényes képviselő a táborozó gyerek betegségére utaló tünetet tapasztal, vagy megsérült azt haladéktalanul kötelesek egymás felé jelezni. 
20. A táborozó gyerek részére az időjárásnak megfelelő ruházatot és felszerelését kell biztosítani (pl.: esős idő esetén esőkabát, zárt cipő, stb.).
21. A táborozó gyerek, valamint hozzátartozója köteles minden rendkívüli eseményt haladéktalanul jelezni a tábor vezetőjének, vagy a rajvezetőnek.
22. A házirend első alkalommal történő megsértése esetén a táborozó szóbeli figyelmeztetésben részesül, kivéve azon eseteket, melyeknél a táborvezető úgy ítéli meg, hogy súlyos szabályszegésről van szó. Ilyenkor a nem megengedett viselkedés a táborozásból való azonnali eltanácsolást vonhat maga után. A házirend második alkalommal történő súlyos megsértése automatikusan a táborozásból való azonnali kizárást vonja maga után. 
Budapest, 2026. 04. 27.
Tóth Anna s.k.
intézményvezető

